《题方方壶画仁智图为道士主默渊赋》
明代·刘永之

玉检神仙记，琼台羽士家。轩窗明日月，冠佩剪云霞。

白鹤窥残弈，青童扫落花。忆曾访丹术，枫径驻轻车。

作者简介：临江清江人，字仲修，号山阴道士。少随父宦游，治《春秋》学，工诗文，善书法。日与杨伯谦、彭声之辈讲论风雅，当世翕然宗之。明洪武初征至金陵，以重听辞归。有《山阴集》。